Mērsrags (rags)

Mērsrags ir zemesrags Rīgas līča Kurzemes piekrastē Talsu novada Mērsraga pagastā uz ziemeļiem no Mērsraga ciema. Šis ir otrs lielākais un izteiktākais zemesrags aiz Kolkasraga Latvijā. Mērsragam raksturīgi lieli akmeņu krāvumi krastā un jūrā. 50 m no krasta jūrā atrodas līdz 1,5 m augstais Velnakmens. Mērsragā 1875. gadā uzbūvēta Mērsraga bāka.

Ziemeļaustrumos no Mērsraga Rīgas līcī stiepjas Mērsraga mulda — dziļākā (66 m) ieplaka tā gultnē.

 Atsauces 

Kategorija:Latvijas zemesragi
Kategorija:Mērsraga pagasts